આશિયાના દરવાજો ખોલીને છૂપી રીતે પોતાના માતાપિતા ઊંઘમાં હેરાન ના થાય એ રીતે એમનો છેલ્લી વાર ચેહરો જોઈ રહી હતી. એ જોતાં જોતાં એનાં નાનપણ થી લઈ ને અત્યાર સુધી માં બધી જ યાદો આંખ સમક્ષ આવી ગઈ. એ બધુ યાદ આવી જતાં આંખ માથી પાણી નીકળી ગયું. દુર થી જ એને પોતાના માબાપ ને પગે લાગી લીધું. અડધી રાત થઈ ગઈ હતી તો પણ એ નાઇટ ડ્રેસ નહીં પણ સલવાર કમીઝ પહેર્યા હતા. એક આંસુ હાથ ની ઘડિયાળ પર પડતાં એની નજર ટાઇમ પર પડી. ધીમેથી દરવાજો બંધ કરીને પોતાના રૂમ માં જતી રહી. એને ફરીથી પોતાના નિર્ણય પર વિચાર કર્યો. પણ, પાછી એ પોતાના નિર્ણય પર જ અટકી રહી. રાતના પ્રવાસ દરમ્યાન હેરાન ના થવાય એ માટે એને પહેલે થી ઓછું ખાધું થતું. પોતાના બેગ માં પોતાની કિંમતી વસ્તુઓ જેમ કે ક્રેડિટ કાર્ડ, હેડફોન, મોબાઇલ ચાર્જર વગેરે બધુ જ લઈ લીધું અને પછી મોબાઇલ માથી માય લાઇફલાઇન નામ થી સેવ કરેલા નંબર પર મેસેજ કર્યો કે હું ઘરે થી નિકળૂ છું.